मैया कक्राझार आरो चिरां नि बिसायखथि फोसावदिंनाया जोबनानै थाङो।  गाबोन जागोन भट होनाया।  एम पि नव सरनिया नि गारिखौ सिनायमोनै सुबुंफोरा अन्थाय खुबैदों।  लोगोसे बिखौ 500-600 सो सुबुंफोरा बेंखनना लादोंमोन।  बदिगार्ड नि थाखायसो बारगयो।  खौरां बिजोंनिप्राय मिथिनाय बादिब्ला कक नि कालिपुखुरि झारेगांव नि सालेकाठि थाना नि सिङाव थानाय दोलो नि खामानि मावग्रा नि नआव हरनि ओंखाम जाबाय थानाय समावनो बे जाथाय आ जायो।  जाथायखौ दासिम मोजांयै मिथियाखै।
 कोब्रा आरो बिरसा कामान्दो नि हेंथायै फोसावदिंनायनि अजद, सोरबा रां होनाय नि अजद होदोंमोन, सम बारनायनि उनावबो, कक्राझार थानायाव लिंहरदोंमोन बेनि दैदेनगिरिफोरखौ।  उनाव जाथायनि थाखाय कक्राझार थानायाव थाङो मन्थ्रि प्रमिला रानि ब्रह्म आ।
 अरुनुदय नि रांखौ मोनबाय, रायजो नि 18 लाख 20 रोजा सायखजानाय नखरा गिबि किस्ति नि रांखौ मोनबाय।  गोबां आ नो बेकौ मोननाय नि थाखाय मोसादों.  आसामनि रांखान्थि बिफाननि मन्थ्रि आरो रायजो सोरकारखौ साबायखर बावहरो।  बेनि रां जों नो फरायनायाव नांगौ जानायफोरखौ बायो, फिथाय सामथाय बायो, मुलि बायो।  दानसेयाव 830 रां यै मोनगोन।
 कभिद नि भेकसिन आ ओंखारमारबाय, मैया सासे 90 बोसोर बैसो नि मारगारेत किनान मुंनि आयजो आ बुहुमनि गिबिसिन फायजार कोभिद भेकसिन लानाय सुबुं जानो हादों।  बिथाङा मे पारसनस मुंनि नार्स नि भेकसिनखौ लायो।  बे भेकसिन आ 95 जौखोन्दो खामानि होयो होना बुंदों।  87 आरो 83 बोसोर बैसो नि बिसि फिसाय(सा सानजा भारतनि) आ इंग्लेन्द आव भेकसिनखौ लायो।
 माउन्त एभारेस्त नि जौथाय आ 86 से मि बारा जाबाय।  8848. 86 मितार जाबाय।  आगोलाव बेयो 8848 मोन(1955 मायथायाव सुनायाव)।  2015 याव फैनाय गिथावना बांग्रि नि उनाव एखे थानाय नंलिया होनना सन्देह खालामदोंमोन।  2019 आव चिन नि हादरगिरि या नेपाल आव थांनायाव बेखौ सुनायनि सुक्ति खालामदोंमोन।  थांनाय बोसोरसेयाव सुनायाव बेखौ मोनो।  मैया नेपाल नि गुबुन हदरारि मन्थ्रि प्रदिप ग्यावालि आ काठमान्दु आव फोसावो, लोगोसे चिन आ बो बैइजिं आव फोसावो।
 आसामनि अम्रिता काश्यप आ आसामखौ 2020 मायथायनि मिस इन्दिया 2020 नि थाखाय रिप्रेसेन्त( आसामनि थान्दै) खालामगोन।  बिथाङा 2020 माय़थाय नि मिस इन्दिया आसामखौ देरहानो हादोंमोन।  बिथाङा जुलजि बिफाननि जोबथा बोसोरनि फरायसा।  उन्दै समनिप्रायनो बिथाङा हारिमुवारि फोरबो, हाबाफारिफोराव बाहागो लायोमोन।  मेथाय रोजाबना, मोसाना आरो सावगारि एरना मोजां मोनो।
 भारत आव फैगासिनो दं जिअ 5 जि।  2021 मायथाइनि गेजेर समनिप्राय मोनगोन भारतारिपोरा।  मैया इन्दिया मबाइल कंग्रेस 2020 आव बुंदों बेनि गाहाय मुकेश आम्बानि बिथाङा।  बिथाङा बुंबावदों, भारत आ बो दायो बुहुमनि दिजितेल कानेक्तेद हादरनिफोरनि गेजेराव दं।  बेखौ लाखिबाय थानोब्लानांगौ जानाय़ गासैबो बेबस्था खौ खालामनो नांगोन।  भारताव दासिमबो 30 कौटि सुबुंफोरा 2 जि बाहायगासिनो, 5 जि नेतवर्क बाहायनायनि गेजेरजों मबाइल आरो कम्पिउतार आव हाइ स्पिद इन्तारनेत मोनगोन।  गुगल जों लोगो नांनानै एन्द्रयेद मबाइल बानायनायगासिनो जिअ आ, खम बेसेनावनो मोननो हागौ।
 आई आई ति गुवाहाति नि नायबिजिरगिरिफोरा बारनिफ्राय लोंनाय दै दिहुननायनि लामा दिहुनदों, नभेल मेतेरियोलस दिहुनदों।  कौशिक माझि, अभिजित दास, मनिदिपा धार आ लोगो नांनानै खालामदों बेखौ।  बुहुमाव दै नि आंखाल जालांगासिनो, बेखायनो बिथांमोना बेबायदि दिहुननो नाजादोंमोन होनना बुंदों।
 AASU आ गुबुन 30 संगथनफोरखौ लानानै 12 दिसेम्बर आव गन हुंकार नि हाबाफारि लादों सितिजेनशिप एमेन्दमेन्त एक्त नि हेंथायै आरो थांनाय बोसोराव सोमावसारनायाव मुंख्लं जानाय सा 5 सुबुंफोरनि न्याय नि थाखाय।  आसु आ बुंदोंमिरु सोरखारा 11 दिसेम्बर आव बिल खौ पास खालामदोंमोन आरो 12 दिसेम्बरनिफ्राय बेनि बेरेखा गासै रायजोनि सुबुंफोरा नो सोमावसारदोंमोन।  बे हाबाफारियाव बिथांमोना दल, संक, ताल बायदिफोरखौ दामगोन होनना बुंदों।
 अखिल गगै नि हेयारिं आ स्ल इन्तारनेत नि थाखाय बन्ध जायो।  गुवाहाति हाय कोर्त आव इन्तारनेत आ लासैथारमोन।  बिजिरगिरि या एन आइ ए नि उकिल नि बुंनायखौ खोनायाखैमोन(भिदिअ कनफारेन्स)।  उनाव नाजादोंमोनब्लाबो हायासै। 